SKN วิ่งแรง 14% นิวไฮรอบ 2 ปี โบรกฯ คาดผลงานปี 64 โต รับตลาดเฟอร์นิเจอร์ขยายตัว
SKN วิ่งแรง 14% นิวไฮรอบ 2 ปี โบรกฯ คาดผลงานปี 64 โต รับตลาดเฟอร์นิเจอร์ขยายตัว ล่าสุดอยู่ที่ 3.94 บาท บวก 0.48 บาท หรือ 13.87% มูลค่าซื้อขาย 112.38 ล้านบาท
SKN วิ่งแรง 14% นิวไฮรอบ 2 ปี โบรกฯ คาดผลงานปี 64 โต รับตลาดเฟอร์นิเจอร์ขยายตัว ล่าสุดอยู่ที่ 3.94 บาท บวก 0.48 บาท หรือ 13.87% มูลค่าซื้อขาย 112.38 ล้านบาท
28 เม.ย. 2564

ผู้สื่อข่าวรายงานว่า ราคาหุ้น บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ล่าสุด ณ เวลา 11.59 น. อยู่ที่ 3.94 บาท บวก 0.48 บาท หรือ 13.87% สูงสุดที่ 4.18 บาท ต่ำสุดที่ 3.52 บาท ด้วยมูลค่าซื้อขาย 112.38 ล้านบาท

ทั้งนี้ ราคาหุ้น SKN ปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ระดับ 4.02 บาท เมื่อวันที่ 13 ธ.ค.2561
โดยบล.โกลเบล็ก ระบุในบทวิเคราะห์ (29 มี.ค.) ว่า แนวโน้มผลประกอบการปี 2564 ของ  SKN คาดยังเติบโตได้ดี โดยประมาณการรายได้และกำไรสุทธิที่ระดับ 2,575.1 ล้านบาท และ 187.0 ล้านบาท เพิ่มขึ้น 4.4% เมื่อเทียบจากปีก่อน และ 14.7% ตามลำดับ โดยมีสาเหตุหลักจาก 1) ความต้องการเฟอร์นิเจอร์ที่เร่งตัวขึ้น จากกระแส Work from home
ทั้งนี้ข้อมูลจากศูนย์วิจัยเศรษฐกิจและธุรกิจ ธนาคารไทยพาณิชย์ (SCB EIC) คาดการณ์ว่ามูลค่าการส่งออกเฟอร์นิเจอร์ปี 2564 จะขยายตัว 15.5% เมื่อเทียบจากปีก่อน 2) บริษัทพยายามขยายฐานลูกค้า โดยเน้นหาตลาดใหม่ และหันไปทำตลาดผ่านออนไลน์มากขึ้น 3) พัฒนาสินค้ารูปแบบพิเไษที่มีการแข่งขันต่ำกว่าและยังสามารถทำตลาดได้ดี เช่น สินค้าไม้อัดเกล็ดเรียงชิ้น (OSB) ที่ได้รับความนิยมสูงเนื่องจากสามารถใช้เป็นไม้ก่อสร้างอาคารภายนอกได้
โดย บล.โกลเบล็ก ได้ประเมินมูลค่าอิงค่าเฉลี่ย PER ย้อนหลัง 2 ปี ที่ 15 เท่า ภายใต้สมมติฐานประมาณการปี 2564 ได้ราคาเหมาะสมเท่ากับ 3.46 บาท และปรับคำแนะนา จาก “ซื้อ” เป็น “ซื้อเมื่ออ่อนตัว” พร้อมคาดอัตราผลตอบแทนเงินปันผลราว 3%